**Ministru kabineta rīkojuma “Par apropriācijas pārdali no Vides aizsardzības un reģionālās attīstības ministrijas uz valsts budžeta programmu 02.00.00 “Līdzekļi neparedzētiem gadījumiem”” un “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” projektu sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts “Par apropriācijas pārdali no Vides aizsardzības un reģionālās attīstības ministrijas uz valsts budžeta programmu 02.00.00 “Līdzekļi neparedzētiem gadījumiem”” sagatavots, lai nodrošinātu nozares ietaupītā finansējuma 248 643 *euro* apmērā pārdali uz 74. resora „Gadskārtēja valsts budžeta izpildes procesā pārdalāmais finansējums” programmu 02.00.00 „Līdzekļi neparedzētiem gadījumiem””, savukārt Ministru kabineta rīkojuma projekts “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – rīkojuma projekti) ir izstrādāts, lai nodrošinātu finansējumu 74 441 *euro* apmērā Dabas aizsardzības pārvaldei (turpmāk – pārvalde) normatīvajos aktos noteiktajā kārtībā noteikto kompensāciju savlaicīgai izmaksai par īpaši aizsargājamo nemedījamo sugu un migrējošo sugu dzīvnieku nodarītajiem postījumiem 2020. gadā.  Īpaši aizsargājamo nemedījamo sugu un migrējošo sugu dzīvnieku nodarītie postījumi, īpaši augkopībai (sējumiem), 2019. gadā daudzkārt pārsniedza ikgadēji piešķirto finanšu līdzekļu iespējas kompensāciju izmaksai, kā rezultātā par 2019. gada un 2020. gada (lēmumi līdz 6. oktobrim) īpaši aizsargājamo nemedījamo sugu un migrējošo sugu dzīvnieku nodarītajiem postījumiem un par saimnieciskās darbības ierobežojumiem īpaši aizsargājamās dabas teritorijās un mikroliegumos kompensācijas tika izmaksāts gan no 2019. gadam un 2020. gadam šim mērķim paredzētajiem finanšu līdzekļiem, gan piešķirot papildus līdzekļus no valsts budžeta programmas “Līdzekļi neparedzētiem gadījumiem”, gan veicot apropriācijas pārdali no valsts budžeta apakšprogrammas 21.02.00 “Vides aizsardzības projekti”.  Bet joprojām trūkst finanšu līdzekļu pēc 2020. gada 6. oktobra aprēķināto un ar pārvaldes lēmumiem (līdz 2020. gada 24. novembrim) noteikto kompensāciju izmaksām.  Rīkojuma projekti stāsies spēkā to parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Rīkojuma projekti ir sagatavoti saskaņā ar:   * Covid-19 infekcijas izplatības seku pārvarēšanas likuma 25. pantu; * Ministru prezidenta 2020. gada 14. aprīļa rezolūcijā Nr. 2020 1.1.1./38-38 un 2020. gada 9. jūnija rezolūcijā Nr. 7.8.5./2020 DOC 1416-1102 noteikto; * Likuma par budžetu un finanšu vadību 12. pantu; * Ministru kabineta 2018. gada 17. jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 15., 41. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Vides aizsardzības un reģionālās attīstības ministrija (turpmāk –ministrija) ir izvērtējusi nozares uzdevumu izpildi 2020. gadā un ierosina pārdalīt finansējumu kopumā **248 643 *euro*** apmērā no VARAM budžeta apakšprogrammām 21.02.00 “Vides aizsardzības projekti” (196 000 *euro*) un 21.13.00 “Nozares vides projekti” (52 643 *euro*) uz 74. resora “Gadskārtēja valsts budžeta izpildes procesā pārdalāmais finansējums” programmu 02.00.00 “Līdzekļi neparedzētiem gadījumiem”.  Saskaņā ar Latvijas vides aizsardzības fonda likuma 2. pantu Latvijas vides aizsardzības fonds (turpmāk – Fonds) ir valsts budžeta līdzekļu kopums vides aizsardzības pasākumu un projektu īstenošanai, kuru turētājs ir ministrijas pakļautībā esoša pārvaldes iestāde - Valsts reģionālās attīstības aģentūras Latvijas vides aizsardzības fonda administrācija (turpmāk – Fonda administrācija). Atbilstoši Latvijas vides aizsardzības fonda likuma 4. panta piektajai daļai Fonda līdzekļu izlietojumu nosaka Fonda padome tās nolikumā noteiktajā kārtībā.  ***21.02.00 „Vides aizsardzības projekti”***  Valsts budžeta apakšprogrammas 21.02.00 „Vides aizsardzības projekti” mērķis caur atsevišķiem projektu konkursiem ir finansiāli atbalstīt dažādus vides aizsardzības pasākumus un projektus, tai skaitā sabiedrības informēšanas par vides aizsardzības jautājumiem projektus.  2020. gadā tika izsludināt projektu konkurss “Bioloģiski vērtīgo zālāju atjaunošana” (pieteikšanās termiņš – 2020. gada 30. oktobris), kurā pieteicās neplānoti mazs pretendentu skaits, līdz ar to attiecīgajam projekta konkursam plānotie finanšu līdzekļi netiks pilnībā izlietoti.  Projektu konkursā “Jauniešu vides apziņas veicināšana un izglītošana par videi draudzīgu dzīvesveidu” tika finansēts mazāks projektu skaits nekā sākotnēji plānots, jo liela daļa šo projektu galvenokārt saistīti ar klātienes pasākumiem, kas COVID-19 infekcijas izplatības ierobežošanai noteikto ierobežojumu dēļ nebija iespējami vai būtiski samazināti.  Tāpat kopumā Covid-19 izplatības ierobežojošo pasākumu dēļ projektos paredzētās aktivitātes, kas saistītas ar klātienes pasākumiem un ārvalstu komandējumiem, gan arī citas aktivitātes radušās situācijas dēļ tika atceltas vai pārplānotas (piemēram, īstenošana veicama tikai 2021. gada I ceturksnī, lai gan sākotnēji plānota 2020. gada IV ceturksnī), līdz ar to veidojas projektiem plānoto finanšu līdzekļu atlikumi.  ***21.13.00 “Nozares vides projekti”***  Valsts budžeta apakšprogrammas 21.13.00 „Nozares vides projekti” mērķis ir finansiāli atbalstīt pasākumus, kuru ietvaros tiek veicināta vides aizsardzības iestāžu veiktspējas stiprināšana par bioloģiskās daudzveidības saglabāšanu, sabiedrības informēšana un izglītošana par vides aizsardzības jautājumiem, kā arī starptautisko saistību vides jomā izpilde.  Arī šajā apakšprogrammā, kurā 2020. gadā finansējums tika piešķirts kopumā 36 projektiem, dēļ Covid-19 izplatības ierobežojumiem pārplānotas vai atceltas aktivitātes, kas saistītas ar klātienes pasākumiem vai ārvalstu komandējumiem, gan pārplānoti aktivitāšu īstenošanas laika grafiki.  Fonda padome 2020. gada 12. novembra sēdē (prot. Nr. 18) ir informēta un pieņēmusi zināšanai Fonda administrācijas sniegto pārskatu par prognozējamiem atlikumiem Fonda apakšprogrammās, tai skatā valsts budžeta apakšprogrammās 21.02.00 “Vides aizsardzības projekti” un 21.13.00 “Nozares vides projekti”. Ņemot vērā, ka Fonda finansējuma izmaksa notiek pēc principa “Nauda seko darbiem”, attiecīgi arī prognozējamie finanšu atlikumi ir atkarīgi no finansēto projektu darbu izpildes plāniem un to faktiskās izpildes, attiecīgi finanšu situāciju vairāk vai mazāk ietekmē kādas no izmaiņām 197 šogad notiekošajos projektos, līdz ar to situācija uz 2020. gada 12. novembri ir izmainījusies no brīža, kad tika sagatavots rīkojuma projekts.  Ņemot vērā plānotos atlikumus budžeta apakšprogrammās, ministrija ierosina apropriācijas pārdali 248 643 euro apmērā uz budžeta resora „74. Gadskārtējā valsts budžeta izpildes procesā pārdalāmais finansējums” programmu 02.00.00 „Līdzekļi neparedzētiem gadījumiem”, lai nepieciešamības gadījumā būtu iespējams operatīvi piešķirt līdzekļus neparedzētiem gadījumiem saskaņā ar Ministru kabineta 2018. gada 17. jūlija noteikumiem Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas”, tai skaitā ar Covid-19 izplatību saistītā valsts apdraudējuma un tā seku novēršanas un pārvarēšanas pasākumiem.  Vienlaikus ministrija apzinājusi pasākumus, lai sniegtu atbalstu Latvijas uzņēmējdarbībai, īpaši, mikro, mazajiem un vidējiem komersantiem, kuriem COVID-19 infekcijas izplatības ierobežošanai noteikto ierobežojumu dēļ samazinājušies to produktu pārdošanas apjomi utml., piemēram, nodrošinot savlaicīgu noteikto kompensāciju izmaksu par īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem.  Saskaņā ar Ministru kabineta 2009. gada 2. jūnija noteikumu Nr. 507 “Dabas aizsardzības pārvaldes nolikums” 2.4. apakšpunktu pārvaldes kompetencē ir kompensāciju izmaksu administrēšana par saimnieciskās darbības ierobežojumiem īpaši aizsargājamās dabas teritorijās un mikroliegumos, kā arī zaudējumu atlīdzības izmaksu administrēšana par īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem (turpmāk – postījumi).  Pārvalde nodrošina kompensāciju administrēšanu un to izmaksu:   * par postījumiem atbilstoši Sugu un biotopu aizsardzības likuma 10. panta pirmajai daļai un Ministru kabineta 2016. gada 7. jūnija noteikumiem Nr. 353 “Kārtība, kādā zemes īpašniekiem vai lietotājiem nosakāmi to zaudējumu apmēri, kas saistīti ar īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem, un minimālās aizsardzības pasākumu prasības postījumu novēršanai” (turpmāk – Noteikumi Nr. 353); * par saimnieciskās darbības ierobežojumiem īpaši aizsargājamās dabas teritorijās un mikroliegumos atbilstoši likumam “Par kompensāciju par saimnieciskās darbības ierobežojumiem aizsargājamās teritorijās” un Ministru kabineta 2013. gada 17. septembra noteikumiem Nr. 891 „Noteikumi par saimnieciskās darbības ierobežojumiem, par kuriem pienākas kompensācija, tās izmaksas nosacījumiem, kārtību un apmēru” (turpmāk – Noteikumi Nr. 891).   Pārvalde, veicot kompensāciju lēmumu sagatavošanu atbilstoši Noteikumiem Nr. 353, vērtē, vai, piešķirot kompensāciju, netiks pārsniegti *de minimis* atbalsta ierobežojumi, kas noteikti saskaņā ar Komisijas 2019. gada 21. februāra Regulu (ES) Nr. 2019/316, ar ko groza Regulu (ES) Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē, un Komisijas 2014. gada 27. jūnija Regulu (ES) Nr. 717/2014 par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē. Tādējādi izmaksātā kompensācija vienam vienotam uzņēmumam trīs fiskālo gadu periodā augkopības nozarē tiek ierobežota līdz 25 000 *euro* slieksnim, bet akvakultūras nozarē – līdz 30 000 *euro* slieksnim.  Veicot kompensāciju administrēšanu, pārvalde 2019. gadā konstatēja, ka salīdzinājumā ar iepriekšējiem gadiem (2017. un 2018. gads) daudzkārt pieaudzis kompensāciju pieteikumu skaits par migrējošo putnu nodarītajiem postījumiem augkopībai (skatīt 1. tabulu) 2019. gadā. Tas ir saistāms ar specifiskajiem laika apstākļiem 2019. gada pavasara sezonā putnu migrācijas laikā, kuru iespaidā migrējošie putni šajā periodā lauksaimniecības zemēs Latvijā barojās lielākā skaitā un ilgāku laika periodu nekā iepriekšējos gados. Tā rezultātā būtiski pieauga migrējošo putnu nodarītais postījumu apmērs lauksaimniecības nozarei 2019. gadā.  *1. tabula*   |  |  | | --- | --- | | **Gads** | **Kompensāciju pieteikumu**  **skaits augkopības nozarē** | | 2017 | 15 | | 2018 | 7 | | 2019 | 243 |   Saskaņā ar likumu “Par valsts budžetu 2019. gadam” un “Par valsts budžetu 2020. gadam” 2. pantu un 4. pielikumu Noteikumos Nr. 353 un Noteikumos Nr. 891 norādīto kompensāciju izmaksai pārvaldei apakšprogrammā 24.08.00 “Nacionālo parku darbības nodrošināšana” 2019. gadā piešķirti finanšu līdzekļi 593 458 *euro* apmērā un 2020. gadā – 538 184 *euro* apmērā.  Migrējošo putnu nodarīto postījumu apmēra pieauguma dēļ Pārvaldei piešķirtais finansējums kompensāciju izmaksai 2019. gadā nebija pietiekams (kopumā trūka 1 136 587 *euro*), lai nodrošinātu kompensāciju izmaksu Noteikumos Nr. 353 un Noteikumos Nr. 891 noteiktajā kārtībā un apmērā. Līdz ar to izmaksa veikta 2020. gadā ikgadēji šim mērķim piešķirto finanšu līdzekļu apmērā (538 184 *euro*) 2020. gada sākumā un no valsts budžeta programmas “Līdzekļi neparedzētiem gadījumiem”[[1]](#footnote-2) 2020. gada trešajā ceturksnī (598 403 *euro****)***.  Tā kā viss 2020. gadam kompensāciju izmaksām ikgadēji piešķirtais finansējums jau bija izmaksāts par postījumiem un saimnieciskās darbības ierobežojumiem īpaši aizsargājamās dabas teritorijās un mikroliegumos 2019. gadā, tad attiecīgi 2020. gada postījumu un saimnieciskās darbības ierobežojumu īpaši aizsargājamās dabas teritorijās un mikroliegumos kompensēšanai attiecīgajā valsts budžeta apakšprogrammas sadaļā finanšu līdzekļu nav. Saskaņā ar Ministru kabineta 2020. gada 26. augusta rīkojumu Nr. 571 (prot. Nr. 50 17. §) “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” piešķirto papildus finansējumu varēja apmaksāt daļu arī no 2020. gada noteiktajām kompensācijām (85 884 *euro* apmērā). Savukārt pārdalot finansējumu starp ministrijas apakšprogrammām[[2]](#footnote-3) bija iespējams nodrošināt līdz 2020. gada 6. oktobrim pārvaldes pieņemto 96 lēmumu par kompensācijām apmaksu 457 888,61 *euro* apmērā.  Tomēr, ņemot vērā, ka kompensācijām pieteikumus var iesniegt visa gada ietvaros, kā arī faktu, ka atsevišķiem akvakultūras uzņēmumiem šogad beidzies iepriekšējais trīs gadu *de minimis* periods un var saņemt kompensācijas jaunā *de minimis* perioda ietvaros, arī pēc 2020. gada 6. oktobra ir apstiprināti 8 lēmumi par kompensāciju izmaksu par nodarītajiem postījumiem (5 lēmumi akvakultūrā, 3 – biškopībā, skatīt 2. tabulu). Detalizēts neapmaksāto lēmumu uzskaitījums anotācijas pielikumā.  *2. tabula*   |  |  |  | | --- | --- | --- | | **Nozare** | **Skaits** | **Summa** (*euro*) | | Akvakultūra | 5 | 72 823,03 | | Biškopība | 3 | 1 617,73 | |  | **8** | **74 440,76** |   Ņemot vērā minēto, ir iespējams veikt kompensāciju izmaksu pilnā apmērā (**74 440,76 *euro)*** par līdz 2020. gada 24. novembrim pārvaldes pieņemtajos lēmumos noteiktajām kompensācijām par īpaši aizsargājamo nemedījamo sugu un migrējošo sugu dzīvnieku nodarītajiem postījumiem 2020. gadā, veicot apropriācijas pārdali no budžeta programmas 02.00.00 „Līdzekļi neparedzētiem gadījumiem”. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija, Fonda administrācija, pārvalde. |
| 4. | Cita informācija | Rīkojumu projekti virzāmi izskatīšanai Ministru kabinetā vienlaicīgi. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Rīkojuma projekti šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020.gads | | Turpmākie trīs gadi (*euro*) | | | | |
| 2021.gads | | 2022.gads | | 2023.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 4 352 404 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 4 352 404 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 4 352 404 | -248 643 | 0 | 0 | 0 | 0 | 0 |
| 2.1. valsts pamatbudžets | 4 352 404 | -248 643 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 248 643 | 0 | 0 | 0 | 0 | 0 |
| 3.1. valsts pamatbudžets | 0 | 248 643 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 74 441 | X | 0 | X | 0 | 0 |
| 5. Precizēta finansiālā ietekme | X | 174 202 | X | 0 | X | 0 | 0 |
| 5.1. valsts pamatbudžets | 174 202 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Ailē “saskaņā ar valsts budžetu kārtējam gadam” norādīts likumā “Par valsts budžetu 2020. gadam” plānotais finansējums ministrijas budžeta apakšprogrammās 21.02.00 “Vides aizsardzības projekti” un 21.13.00 “Nozares vides projekti”.  Pārdalei uz 74. resora „Gadskārtēja valsts budžeta izpildes procesā pārdalāmais finansējums” programmu 02.00.00 “Līdzekļi neparedzētiem gadījumiem” tiek piedāvāti 2020. gada ministrijas budžeta apakšprogrammās 21.02.00 “Vides aizsardzības projekti” un 21.13.00 “Nozares vides projekti” ietaupītie finanšu līdzekļi 248 643 *euro* apmērā.  Vienlaikus ministrijai nepieciešams piešķirt finansējumu no 74. resora „Gadskārtēja valsts budžeta izpildes procesā pārdalāmais finansējums” programmai 02.00.00 “Līdzekļi neparedzētiem gadījumiem” 74 441 *euro* apmērā, lai nodrošinātu normatīvajos aktos noteiktajā kārtībā noteikto kompensāciju savlaicīgai izmaksu par īpaši aizsargājamo nemedījamo sugu un migrējošo sugu dzīvnieku nodarītajiem postījumiem 2020. gadā.  Līdz ar to tabulas 5.punktā atainotas rezultējošās izmaiņas, kuras veido izmaiņas konkrētajās apakšprogrammās 21. resora budžeta ietvaros un rezultējošās izmaiņas, kuras veido izmaiņas konkrētajā programmā 74.  resora budžeta ietvaros.  Detalizēts paredzēto kompensāciju neapmaksāto lēmumu (uz 2020. gada 24. novembri) uzskaitījums sniegts anotācijas pielikumā. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Rīkojuma projekti šo jomu neskar. | | | | | | |
| 8. Cita informācija | Nav. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekti šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekti šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar rīkojuma projektiem netiek mainīts normatīvais regulējums, kā arī tie neparedz ieviest jaunas politiskās iniciatīvas. Līdz ar to sabiedrības līdzdalība un komunikācijas aktivitātes rīkojuma projektu izstrādē netika organizētas (Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 5. punkts.).  Vienlaikus norādāms, ka rīkojuma projekti un to anotācija pēc to iekļaušanas attiecīgās Ministru kabineta sēdē izskatāmo jautājumu sarakstā būs publiski pieejami Ministru kabineta tīmekļvietnē [www.mk.gov.lv](http://www.mk.gov.lv) sadaļās *Ministru kabineta sēdes* un *Tiesību aktu projekti*, kur ar tiem varēs iepazīties jebkurš interesents. |
| 2. | Sabiedrības līdzdalība projekta izstrādē | Rīkojuma projekti šo jomu neskar. |
| 3. | Sabiedrības līdzdalības rezultāti | Rīkojuma projekti šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministrija, Fonda administrācija, pārvalde, Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekti šo jomu neskar. |
| 3. | Cita informācija | Nav |

Vides aizsardzības un reģionālās

attīstības ministra pienākumu izpildītājs,

Ministra prezidenta biedrs,

aizsardzības ministrs A. Pabriks

Saulīte, 66026587

1. Ministru kabineta 2020. gada 26. augusta rīkojums Nr. 571 (prot. Nr. 50 17. §) “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” [↑](#footnote-ref-2)
2. Ministru kabineta 2020. gada 24. novembra rīkojums Nr. 670 (prot. Nr. 75 18. §) “Par apropriācijas pārdali” [↑](#footnote-ref-3)